HVMI SS IONEN FOR DE EUROPÆISKE FÆLLESSKABER 
KOM(94) 525 endelig udg. 
Bruxelles, den 25.11.1994 
PROGRAMMET "EUROPA MOD AIDS" 
PERIODEN 1991-1993 
BERETNING FRA KOMMISSIONEN 
OM GENNEMFØRELSEN AF HANDLINGSPLANEN i 1993 
I FORORD 
Den 4. juni 1991 traf Rådet og medlemsstaternes sundhedsministre, forsamlet i Rådet, en 
afgørelse om en handlingsplan i forbindelse med programmet "Europa mod AIDS" for 
perioden 1991-1993 (EFT L 175 af 4. juli 1991). 
I overensstemmelse med denne afgørelse forelagde Kommissionen den 10. marts f993 
Rådet en rapport om de aktiviteter, der iværksattes i 1991 og 1992 , således at Rådet og 
sundhedsministrene kunne foretage en evaluering af deres effektivitet. 
Denne meddelelse har til formål at supplere ovennævnte rapport og redegøre for de 
aktiviteter, der er iværksat af Kommissionen med henblik på at gennemføre de 10 
aktioner i planen i 1993, og den indeholder endvidere konklusioner vedrørende 
programmets hidtidige virkninger og effektivitet. 
II. INDLEDNING 
Rådet og medlemsstaternes sundhedsministre, forsamlet i Rådet, traf den 4. juni 1991 
(EFT L 175 af 4.6.1991, s. 26) en afgørelse om programmet "Europa mod AIDS". 
Dette folkesundhedsprogram skulle løbe fra 1991 til 1993 og navnlig være koncentreret 
om forebyggelse gennem f.eks. informering og uddannelse. I overensstemmelse med 
afgørelsen forelagde Kommissionen den 10. marts 1993 Rådet en rapport om 
gennemførelsen af handlingsplanen i 1991 og 1992.1 denne rapport redegjorde Kommis­
sionen for, hvilke midler der var blevet anvendt for at nå de mål, der var opstillet i 
Rådets afgørelse, og den indeholdt kommentarer til de første resultater, der var blevet 
nået, samt til den relative vægt og relevans af de aktiviteter, der var blevet iværksat eller 
skulle iværksættes, for at gennemførelsen af målene i afgørelsen kunne få den størst 
mulige effekt i forbindelse med epidemiens udvikling. Kommissionen erklærede ligeledes, 
at det ville være nyttigt, om Fællesskabet iværksatte andre aktioner på baggrund af de 
folkesundhedsproblemer, som HIV og AIDS frembød, når den igangværende 
handlingsplan nærmede sig sin afslutning. 
Efter at have gennemgået Kommissionens rapport besluttede Rådet og sundhedsministrene 
på deres møde den 27. maj 1993 at opfordre Kommissionen til at tage de nødvendige 
initiativer til videreførelse af aktionerne under programmet "Europa mod AIDS" i 1994 
under hensyntagen til ikræfttrædelsen af traktaten om Den Europæiske Union, hvis artikel 
129 omhandler en fællesskabsaktion på folkesundhedsområdet. I den evaluering af 
effekten af de igangsatte arbejder, som efterfølgende blev foretaget af Rådet, 
konkluderedes det, at den overordnede struktur på de aktivitetsområder, der var omfattet 
af Rådets afgørelse, kunne opretholdes under forudsætning af, at der blev foretaget visse 
ændringer med hensyn til mål for aktionen og inddraget nye områder og udeladt andre 
med henblik på at tage hensyn til udviklingen af behovene i medlemsstaterne og til det 
forbedrede kendskab til de problemer, som sygdommen frembyder, samt til dens 
udvikling og udviklingstendenser. 
Med henblik på at undgå afbrydelser af de aktioner, der er iværksat inden for rammerne 
af programmet, og på at efterkomme Rådets ønsker, forelagde Kommissionen den 29. 
september 1993 Rådet et forslag til afgørelse vedrørende forlængelse frem til udgangen 
af 1994 af handlingsplanen for perioden 1991-1993, som blev vedtaget under "Europa 
mod AIDS"-programmet. 
III. PROGRAMMETS GENNEMFØRELSE 
1. Kriterier for udvælgelse af projektforslag, som Kommissionen får forelagt 
Det første kriterium går på, om projektet klart falder inden for programmets 
generelle rammer, og om det har relation til en eller flere af programmets 
aktioner. F.eks. ydes der ikke støtte til projekter, der vedrører lande uden for 
Fællesskabet, eller til projekter, der hovedsagelig må betegnes som forskning uden 
umiddelbare praktiske konsekvenser for folkesundheden. 
Det andet kriterium går på, om projekterne gavner Fællesskabet som helhed, i 
modsætning til projekter, der eventuelt kun er til gavn for et begrænset geografisk 
område. Om et projekt er til gavn for Fællesskabet som helhed kan påvises på 
forskellig måde, f.eks. kan der tages hensyn til: 
om et projekt skal gennemføres i flere medlemsstater; 
om projektet inddrager en række organisationer i forskellige medlemsstater 
om projekter vedrører emner, der berører Fællesskabet som helhed, f.eks. rejse­
virksomhed og ind- og udvandring; eller 
om projektet indebærer en nyskabende måde at løse et givent problem på og ikke 
medfører en unødvendig gentagelse af arbejde, der allerede gennemføres i andre 
sammenhænge. Der vil i denne sammenhæng eventuelt kunne ydes støtte til et 
rent nationalt projekt, hvis det kan tjene som en model, der kan overføres på andre 
medlemsstater, eller hvis dets resultater kan være direkte relevante for andre 
medlemsstater. 
Det tredje kriterium går på, om projekterne repræsenterer specifikke aktiviteter, 
som en organisation kan forberede og gennemføre inden for et nærmere angivet 
tidsrum. Hensigten er at finansiere undersøgelser og pilotprojekter, ikke at 
finansiere løbende, basale tjenesteydelser 
2. Det rådgivende udvalg 
I overensstemmelse med afgørelsens artikel 1 har Kommissionen iværksat de 
forskellige aktioner i programmet med bistand fra et rådgivende udvalg, 
sammensat af repræsentanter for medlemsstaterne. Dette udvalg har holdt møde 
tre gange i 1993: i februar, juni og september. Det rådgivende udvalg er blevet 
anmodet om at afgive udtalelse om hver enkelt anmodning om finansiering, der 
er blevet forelagt Kommissionen. Med henblik herpå er der blevet udarbejdet et 
evalueringsskema (jf bilag 1), der er godkendt af udvalget, og som udfyldes af 
de enkelte medlemmer af udvalget i forbindelse med hvert enkelt projekt. Der 
kunne anvendes følgende vurderinger: A = udmærket; B = (meget) godt; C = 
tilfredsstillende og D = middelmådigt. Til de enkelte vurderinger anvendtes 
følgende pointgivning: A = 3 point; B = 2 point; C = 1 point og D = 0 point. For 
hvert projekt blev pointene derefter lagt sammen og sammenholdt med det 
maksimalt opnåelige antal point under hensyntagen til antallet af svar fra det råd­
givende udvalg for hvert enkelt projekt. 
Kommissionen har endvidere gennemført en indkaldelse af bud med henblik på 
fuldt ud at nå handlingsplanens mål, navnlig i forbindelse med områder, hvor der 
ikke forelå ansøgninger om finansiering, eller hvor disse ikke var tilfredsstillende. 
Udvælgelsen af projekter i forbindelse med denne indkaldelse af bud e» sket i 
overensstemmelse med Kommissionens interne procedurer vedrørende indkaldelse 
af bud, som bl.a. omfatter afgivelse af udtalelse fra det rådgivende udvalg for 
indkøb og kontrakter. Det førstnævnte rådgivende udvalg har været inddraget i 
alle faser af denne udvælgelsesprocedure. 
3. Projektstøtte fra Kommissionen 
- Projekter forelagt Kommissionen 
Programmet er først og fremmest blevet iværksat ved, at man har støttet projekter 
i medlemsstaterne. Projekterne er blevet udvalgt på grundlag af ansøgninger om 
finansiel støtte, der er blevet indgivet til Kommissionen af organisationer, som 
arbejder med AIDS-relaterede aktiviteter, eller som har haft ønske om at gøre en 
indsats på dette område. 
Der blev i den forbindelse, i 1993, til Kommissionen indgivet 160 ansøgninger om 
finansiering, som blev forelagt det rådgivende udvalg; de blev alle behandlet af 
det rådgivende udvalg og 72 blev udvalgt til finansiering i 1993 efter godkendelse 
fra dette rådgivende udvalg. 
Det kan til oplysning nævnes, at der for 1991 og 1992 blev udvalgt i alt 78 
ansøgninger om finansiering. 
Den betragtelige stigning i antallet af finansierede projekter i 1993 i forhold til de 
foregående år skyldtes især den forøgelse af budgettet, der fandt sted mellem 1993 
(8,3 mio. ECU) og 1991-92 (henholdsvis 1,43 og 2,63 mio. ECU). I 1993 var der 
en tendens til at prioritere finansiering af færre, men større projekter. 
Kommissionen har i forbindelse med iværksættelsen af programmet forsøgt at sikre, at 
der var en vis balance med hensyn til fordelingen af finansierede projekter i de 
forskellige medlemsstater. De kvalitets- og priskriterier, der blev anvendt ved 
projektudvælgelsen, gjorde imidlertid, at det ikke var muligt altid at opretholde denne 
balance. Der er imidlertid blevet ydet støtte til projekter i alle Fællesskabets medlems­
stater, bortset fra Luxembourg. 
- Projekter, der er iværksat af Kommissionen 
Gennemførelsen af programmet i 1991 og 1992 viste i øvrigt, at visse aktioner under 
programmet ikke havde haft den ønskede effekt O'f dok. KOM(93) 42 endelig udg); det 
drejer sig om: 
gennemgang af resultater fra undersøgelser foretaget i medlemsstaterne og på 
fællesskabsniveau vedrørende viden, holdninger og adfærd og om evaluering og 
videreformidling af resultaterne (aktion 1); 
feasibility-undersøgelser (aktion 2): 
med henblik på en koordineret fællesskabsaktion til bevidstgørelse af den 
almindelige befolkning og af visse målgrupper som et supplement til de 
kampagner, der gennemføres af medlemsstaterne; eventuelt udarbejdelse 
af forslag til aktioner; 
med henblik på fastlæggelse af en europæisk kodeks, der formuleres i et 
nemt forståeligt sprog, og som bl.a. lægger vægt på, at der ikke må ske 
diskriminering af HIV-smittede; 
udveksling af oplysninger om sundhedsundervisningsaktioner, der gennemføres 
i skolerne og i andre uddannelsesinstitutioner; om fremme af udveksling af 
fagfolk og undervisningsmateriale og om samarbejde gennem afholdelse af 
specifikke seminarer, som især henvender sig til undervisere, der uddanner 
lærere, og som tager sigte på videreformidling af nye metoder (aktion 3); 
udveksling af erfaringer og evalueringsresultater og eventuelt fremme af 
telefonrådgivningslinier - som garanterer fortrolighed i forbindelse med opring­
ninger - herunder fremme af passende informering af offentligheden om deres 
eksistens (aktion 5); 
gennemgang af de parametre, der anvendes i medlemsstaterne med henblik på at 
beregne de sundhedsmæssige og sociale udgifter i forbindelse med HIV-smitten; 
om en feasibility-undersøgelse med henblik på at fastlægge fælles metoder på 
dette område (6); 
evaluering af de eksisterende modeller til beregning af omkostningerne i 
forbindelse med HIV-smitten med henblik på planlægning inden for social- og 
sundhedsvæsenet og adgang til tidlig behandling og om feasibility-undersøgelser 
vedrørende anvendelse af fælles metoder (aktion 6); 
undersøgelser vedrørende den uddannelse, der gives under og efter uddannelse 
til de faggrupper, der er ansat inden for det offentlige sundhedsvæsen, og til det 
personale, der varetager pleje af, og som yder social og psykologisk bistand til 
HIV-smittede og disses omgivelser samt om udveksling af erfaringer på dette 
område (aktion 8). 
For at afhjælpe disse mangler blev der i De Europæiske Fællesskabers Tidende (EFT C 167 af 
18.6.1993, s. 19) den 18.6.1*993 offentliggjort en indkaldelse af forslag. Inden for rammerne af 
denne indkaldelse af forslag har Kommissionen finansieret 10 projekter. 
IV. AKTIVITETERNE I FORBINDELSE MED HVER ENKELT AF 
HANDLINGSPLANENS AKTIONER 
I dette kapitel gøres der rede for aktiviteter i forbindelse med hver enkelt aktion, herunder både 
de projekter, hvortil der ydes støtte, og andre former for aktiviteter. Eftersom aktionerne alle 
er indbyrdes afhængige, har mange af aktiviteterne således berøring med flere aktioner. 
Vurderingen af, hvilke aktiviteter der henhører under hvilke aktioner, beror således til dels på 
et subjektivt skøn (i bilag II findes en analyse af finansieringen af programmet). 
AKTION 1: Evaluering af den almindelige befolknings og målgruppernes viden, 
holdninger og adfærd 
Som de to foregående år er der blevet ydet støtte til projekter, hvormed der foretages 
evaluering af viden, holdninger og adfærd hos visse risikogrupper som f.eks. intravenøse 
stofmisbrugere. 
For at Kommissionen kan fa et samlet overblik over alle de undersøgelser og alt det 
arbejde, der er blevet gennemført, eller som er i færd med at blive gennemført i 
medlemsstaterne, og som vedrører viden, holdninger og adfærd i forbindelse med 
risikoen for HTV-smitte og AIDS, er der blevet finansieret to undersøgelser - en 
vedrørende den almindelige befolkning og en vedrørende målgrupperne. Disse 
undersøgelser har haft til formål at sikre indsamling af al tilgængelig information, at 
foretage sammenligninger mellem medlemsstaterne samt at drage konklusioner om 
situationen på dette område i Fællesskabet. 
For så vidt angår metoder har Kommissionen støttet to projekter: 
- Et projekt, der har til formål at forbedre metoderne til måling og overvågning af 
ændringer af vidensniveau, adfærd og holdninger gennem etablering af en række 
standardiserede indikatorer. 
Afholdelse af et seminar vedrørende de forskellige metoder, der findes i 
medlemsstaterne, og som har til formål at evaluere effekten af forebyggende 
foranstaltninger og strategier på den brede befolknings og målgruppernes viden, 
holdninger og adfærd. Dette initiativ omfatter etablering af et europæisk netværk 
af universitetsforskere og administrativt personale, som medvirker ved evaluering 
af forebyggende foranstaltninger og strategier. 
Kommissionen er ligeledes fortsat med at støtte inititiver vedrørende psykosociale og 
adfærdsmæssige aspekter i forbindelse med AIDS-risikoen gennem afholdelse af en konference 
i Berlin og ajourføring af en oversigt over det arbejde, der er gjort på området i Fællesskabet. 
AKTION 2: Informering og bevidstgørelse af den almindelige befolkning og visse 
målgrupper 
Kommissionen har støttet projekter, som har til formål at styrke informerings- og 
forebyggelsesaktioner samt samarbejde mellem medlemsstaterne og arbejde i netværk. 
1. Med hensyn til den almindelige befolkning har Kommissionen finansieret en feasibility-
undersøgelse, der har til formål at afklare mulighederne for at gennemføre en koordineret 
fællesskabskampagne til bevidstgørelse af den almindelige befolkning som et supplement 
til de kampagner, der gennemføres i medlemsstaterne 
Kommissionen har endvidere finansieret en feasibility-undersøgelse angående etablering 
af et elektronisk informationssystem vedrørende HIV/AIDS med henblik på at bistå de 
alment praktiserende læger og apotekere i deres forebyggende indsats. En anden 
feasibility-undersøgelse angående mulighederne for at fastlægge en europæisk kodeks 
vedrørende forebyggelse på AIDS-området er ligeledes blevet støttet af Kommissionen. 
2. Med hensyn til migranter kan der nævnes følgende aktioner: 
Støtte til etablering af et informationscenter for visse indvandrergrupper, som 
informerer, skaber øget bevidsthed hos og yder bistand til sådanne grupper i 
Europa. 
Den støtte, der gives til tværnationale aktiviteter, som har til formål at højne 
vidensniveauet og påvirke adfærden med hensyn til forebyggelse af HIV-
smittespredning hos indvandrergrupper i Fællesskabet. Der tages i forbindelse 
med disse aktiviteter hensyn til kulturelle forskelle mellem disse 
samfundsgrupper, man forsøger at overvinde kulturelt betingede kommuni­
kationsvanskeligheder og fastlægger metoder til bevidstgørelse og undervisning, 
som er specifikt tilpasset disse grupper. 
3. Globalt set kan der - under hensyntagen til både den almindelige befolkning og til 
målgrupperne - nævnes to projekter: 
1. En specialiseret universitetsinstitution har faet til opgave at indsamle oplysninger 
og foretage en kritisk analyse af alle de aktioner på informations- og 
forebyggelsesområdet, som er blevet gennemført af de tolv medlemsstater. Denne 
analyse bør gøre det muligt at identificere emnerne i de forskellige kampagner, 
at foretage sammenligninger og at evaluere de informationsstrategier, der er valgt 
af medlemsstaterne. 
2. Afholdelse af et seminar for administratorer og ansvarlige for kommunikation i 
forbindelse med forebyggelse af HIV-smittespredning i de tolv medlemsstater 
med henblik på at muliggøre udveksling af erfaringer på dette område. 
AKTION 3: Sundhedsundervisning af unge 
Kommissionen er fortsat med at finansiere aktiviteterne for det europæiske informationscenter 
"SIDA et jeunesse" (AIDS og de unge), hvis opgave er at fremme udveksling og samarbejde 
i forbindelse med forebyggelse af AIDS blandt unge (skoleelever og andre unge) i Fællesskabet. 
Dette center tilrettelægger møder og arbejdsseminarer om forskellige emner og offentliggør 
rapporter indeholdende konklusioner og praktiske resultater hidrørende fra dette arbejde. 
Kommissionen har også fremmet udveksling af information om sundhedsuddannelsesaktioner 
i skolerne og i andre uddannelsesinstitutioner samt fremmet udveksling, gennem afholdelse af 
seminarer, mellem de forskellige berørte faggrupper, herunder navnlig dem, der står for 
uddannelse af lærere. Der er i denne forbindelse ligeledes blevet finansieret en europæisk 
konference om sundhedsundervisning og forebyggelse i skolen af HIV/AIDS. 
Kommissionen har støttet to uddannelsesprojekter, hvor unge er blevet udvalgt til at undervise 
og informere andre unge: 
Et program til uddannelse af unge arbejdstagere, hvori der anvendes drama, tegning og 
musik inden for sundhedsundervisning og seksualvejledning. Denne uddannelse af 
undervisere, der foreligger på videokassetter, er blevet videreformidlet i de fleste 
medlemsstater. 
Et andet program vedrørende gennemførelse, i skoler o.a. institutioner og blandt 
forskellige etniske grupper, af disse uddannelsesprogrammer, som omfatter unge fra de 
forskellige medlemsstater, der deltager i sprogkurser i udlandet i sommerferien, samt 
unge, der er HIV-smittede eller har AIDS. 
AKTION 4: Forebyggelse af HIV-overførsel blandt visse grupper og i særlige 
kontekster 
a) Rejse og turisme: 
Kommissionen har finansieret en feasibility-undersøgelse med henblik på en koordineret fælles­
skabsaktion vedrørende gennemførelse af oplysnings- og forebyggelseskampagner for personer, 
der rejser rundt i Fællesskabet. Denne strategi bør gøre det muligt at afklare, om der kan 
anvendes fælles interventionsstrategier eller ej samt - blandt denne gruppe af mennesker - at 
identificere dem, der er mest tilbøjelige til at udvise risikofyldt adfærd. 
Kommissionen har i øvrigt i denne forbindelse prioriteret støtte til tilrettelæggelse af kampagner 
til fremme af anvendelsen af præservativer blandt unge, der rejser rundt i Fællesskabet. 
b) Parenterale stofmisbrugere 
For så vidt angår forebyggelse af HIV-smittespredning hos stofmisbrugere er der blevet 
finansieret et pilotprogram til forebyggelse, som inddrager tidligere stofmisbrugere i en 
sundhedsundervisningsaktion, samt et andet projekt, der har til formål at gøre informations- og 
behandlingsorganer i de forskellige medlemsstater mere tilgængelige for og bedre kendt blandt 
stofmisbrugere, der rejser rundt i Fællesskabet. 
c) Kvinder, der i særlig grad er udsat for særlig HIV-smittcfarc 
Kommissionen har finansieret aktiviteterne for et europæisk netværk til AIDS-forcbyggelse 
blandt prostituerede (EUROPAP). Dette net har til formål at understøtte og udbygge allerede 
eksisterende initiativer på området i medlemsstaterne, at udvikle en fælles metode til evaluering 
af disse interventioner og at udarbejde en standardiseret protokol for interventioner, som kan 
anvendes på fællesskabsplan. Der er ligeledes blevet finansieret et andet projekt på dette 
område, der har til formål at undersøge problematikken omkring mobiliteten på tværs af 
grænserne i forhold til forebyggelse af HIV-smittespredning, især hvad angår Fællesskabets 
grænser til landene i Østeuropa. Dette projekt bør resultere i retningslinjer for anvendelsen af 
forebyggelsesmetoder, der er tilpasset denne særlige kontekst. 
d) Andre befolkningsgrupper med risikoadfærd 
Der er endvidere blevet ydet støtte til forebyggelsesprogrammer til fremme af anvendelsen af 
præservativer blandt visse risikogrupper som f.eks. homoseksuelle og biseksuelle mænd. 
Der er på baggrund af erfaringer fra pilotprojekter vedrørende tværnationalt samarbejde, som 
er blevet gennemført på dette område i de senere år, blevet nedsat en arbejdsgruppe med henblik 
på at koncentrere arbejdsindsatsen, på at sikre optimal anvendelse af de forskellige medier og 
på at fastlægge den bedste strategi til fremme af anvendelsen af præservativer. 
AKTION 5: Social, psykologisk og sundhedsmæssig støtte 
Med hensyn til social, psykologisk og sundhedsmæssig støtte til smittede personer kan man 
nævne Kommissionens støtte til følgende projekter: 
1. Udarbejdelse af en europæisk selvhjælpsmanual for HIV-smittede og AIDS-patienter. 
Med denne manual, som er tilpasset den kulturelle, sociale og medicinske kontekst i de 
enkelte medlemsstater, forsøges det at opfylde de specifikke behov hos den enkelte, og 
den er resultatet af en omfattende udveksling af erfaringer mellem de forskellige 
faggrupper, der er beskæftiget med social og psykologisk støtte til og sundhedspleje af 
HIV-smittede. 
2. Etablering af et europæisk net til støtte for familier og børn, der er HIV-smittede, hvis 
formål er at identificere deres behov, at fremme udveksling og samarbejde mellem 
organer, der hjælper disse grupper, og at udvikle passende programmer og politikker. 
3. Identificering af behov i forbindelse med rådgivning og psykologisk og social bistand 
til visse smittede grupper som f.eks. migranter. 
I forbindelse med telefonrådgivning er der blevet ydet støtte til to projekter: 
1. En generel undersøgelse af de eksisterende telefonrådgivningslinier, den måde, hvorpå 
de virker, deres fordele og ulemper. 
Et seminar med deltagelse af de 7 linier, deri øjeblikket eksisterer, med henblik på at 
etablere udveksling af erfaringer og på at undersøge mulighederne for samarbejde 
mellem disse linier. 
På dette område er man i øvrigt fortsat med at finansiere ikke-statslige organisationers 
arbejde med henblik på at udbygge deres udveksling af erfaringer og på navnlig at 
etablere netværk med de organisationer, der findes i de sydlige regioner i Fællesskabet, 
som stadig ikke er mobiliseret i særlig høj grad. 
Kommissionen har også bidraget til at forbedre dialogen mellem de homoseksuelle, de 
forskellige faggrupper inden for sundhedsvæsenet og de offentlige myndigheder. 
AKTION 6: Beregning af omkostningerne ved HIV-infektion 
Der er blevet finansieret en international konference om økonometrien i forbindelse med AIDS. 
Eksperter fra alle medlemsstaterne deltog, og drøftelserne vedrørte de seneste kvantitative 
analyser af epidemien og de samfundsøkonomiske effekter heraf. 
Der er ligeledes blevet finansieret to feasibility-undersøgelser vedrørende fastlæggelse af en 
fælles metode til evaluering af omkostninger. 
1. Den første vedrører mulighederne for at vedtage fælles fremgangsmåder for så vidt angår 
den type parameter, der anvendes i medlemsstaterne ved bestemmelse af sundheds­
mæssige og sociale omkostninger i forbindelse med HIV-smitte, arten af informations­
indsamlingen, de berørte nationale netværk samt, hvilke faggrupper der er aktive på 
området. 
2 . Med den anden feasibility-undersøgelse foretages der i første omgang en evaluering af 
medlemsstaternes eksisterende modeller til beregning af omkostninger i forbindelse med 
HIV-smitten, og der foretages herefter en evaluering af mulighederne for at anvende 
fælles metoder, af fordele og ulemper herved samt af de opstillede mål. 
AKTION 7: Indsamling af oplysninger om HIV/AIDS 
Centeret i Paris er fortsat blevet finansieret, hvad angår drift og udvikling af et europæisk 
system til epidemiologisk overvågning af HIV og AIDS. De nyeste epidemiologiske data 
vedrørende AIDS-udviklingen i Fællesskabet findes i bilag III. 
Der er blevet udarbejdet fire kvartalsrapporter om overvågning af AIDS i Fællesskabet i 1993 
samt en undersøgelse af de måder, hvorpå man kan udbrede og forbedre kvaliteten af disse 
europæiske data. 
10 
Centeret skal endvidere til Kommissionen udarbejde rapporter vedrørende: 
Evaluering af de metoder, der anvendes til at måle udbredelsen af HIV i Europa 
Analyse af de epidemiologiske oplysninger om HIV og AIDS under anvendelse af de 
regelmæssige undersøgelser af udbredelsen 
Indsamling af oplysninger vedrørende overvågning af specifikke sygdomme, der 
optræder i forbindelse med HIV som f.eks. seksuelt overførbare sygdomme og 
tuberkulose. 
Der er blevet støttet en række aktioner inden for indsamling, på europæisk plan, af information 
om HIV og AIDS med henblik på at lette adgangen til denne information for samtlige 
faggrupper og forskere, der ønsker at gennemføre dokumenteret forskning. Det drejer sig navnlig 
om udarbejdelse af tesaurusser og oprettelse af bibliografiske edb-databaser. 
AKTION 8: Fremme af menneskelige ressourcer 
Kommissionen har støttet gennemførelsen af en spørgeskemaundersøgelse om den uddannelse, 
der gives i de enkelte medlemsstater til faggrupperne inden for den offentlige sundhedssektor, 
til andet personale, der er beskæftiget med sundhedspleje af og med social og psykologisk 
bistand til HIV-smittede. Denne undersøgelse bør vise de stærke sider, svaghederne og 
manglerne i forbindelse med disse uddannelsessystemer og danne grundlag for formulering af 
anbefalinger. 
Der er blevet ydet støtte til projekter til fremme af uddannelse (herunder fremme af udarbejdelse 
af undervisningsmateriale) af det personale, der yder sundhedspleje og social og psykologisk 
bistand til HIV-smittede. Nævnes kan bl.a. udarbejdelsen af en uddannelsesvejledning 
(tilgængelig i alle medlemsstaterne) om forebyggelse af AIDS, som er beregnet for tandlæger, 
samt inddragelse af undervisningsmoduler vedrørende AIDS i uddannelsen af socialrådgivere 
tilknyttet sundhedsvæsenet og af sygeplejersker og læger. 
Kommissionen har ligeledes medvirket til udveksling af erfaringer mellem disse faggrupper 
gennem tilrettelæggelse af sommeruniversiteter og konferencer (f.eks. symposiet i Edinburgh, 
der henvendte sig til alle de faggrupper, der deltager i forebyggelses- og oplysningsarbejde 
blandt prostituerede). 
AKTION 9: Foranstaltninger til bekæmpelse af diskriminering af HIV-smittede 
og deres pårørende 
Kommissionen har finansieret en komparativ analyse af de europæiske lovgivninger på AIDS-
området ud fra et etisk og retligt synspunkt. 
Dette bør føre frem til udarbejdelsen af en emneopdelt redegørelse for den nuværende situation 
i de 12 medlemsstater med hensyn til påvisning, fortrolighed og indberetning af sygdommen, 
patienternes ret til behandling, sygdommens forenelighed med fængsling og restriktioner med 
hensyn til bevægelighed og immigration. 
Kommissionen forventer ligeledes, at der, som følge af dette projekt, fastlægges retningslinjer 
for alle fremtidige fællesskabsinitiativer på AIDS-området. 
11 
Der er blevet finansieret en konference om de sociale og etiske problemer i forbindelse med 
påvisning af genetiske sygdomme og AIDS samt om de folkevalgtes og mediernes rolle på dette 
område. 
Kommissionen har ligeledes støttet kulturelle arrangementer og audiovisuelle produktioner, som 
i første række har til formål at bekæmpe diskriminering af de HIV-smittede. De kulturelle 
arrangementer er blevet gennemført i flere medlemsstater med henblik på at nå ud til det størst 
mulige antal mennesker, og de audiovisuelle produktioner er blevet vist af forskellige TV-
stationer. 
AKTION 10: Forskning og internationalt samarbejde 
Der er blevet etableret tætte kontakter til programmer for specifik forskning, der indgår i 
rammeprogrammet for forskning og teknologisk udvikling, og til programmet for bistand til 
udviklingslandene, bl.a. gennem møder og regelmæssig udveksling af information. Et væsentligt 
resultat af dette samarbejde har været finansiering af aktiviteter, der oprindelig har været tænkt 
som forskningsaktioner, og som derefter er blevet ændret til folkesundhedsaktioner. Et eksempel 
herpå er etableringen af det europæiske netværk til AlDS-forebyggelse blandt prostituerede. 
Dette netværk nyder i dag godt af den kompetence og information, som man har erhvervet 
takket være en samordnet aktion under BIOMED-forskningsprogrammet. 
Med hensyn til det internationale samarbejde har der især været lagt vægt på samarbejdet med 
Europarådet og WHO. 
Samarbejdet med WHO har antaget forskellige former. Kommissionen og WHO har f.eks. i 
fællesskab deltaget i en lang række projekter og aktiviteter som f.eks. arbejdet i Det Europæiske 
Center i Paris, finansiering af Eurasco-netværket, arbejdet i det samfundspædagogiske center i 
Berlin vedrørende forholdet mellem bevægelighed på tværs af landegrænserne og forebyggelse 
af HIV-smittespredning. Disse to organisationer har i øvrigt støttet forskellige internationale 
konferencer og møder. 
Kommissionen har endvidere deltaget i møder i styringsudvalget for WHO s globale AIDS-
program. 
Der skal endelig gøres opmærksom på Kommissionens finansielle støtte til og aktive deltagelse 
i den internationale AIDS-konference, som afholdtes i Berlin i juni 1993 
V. BEKÆMPELSEN AF AIDS INDEN FOR RAMMERNE AF DE ANDRE 
FÆLLESSKABSPOLITIKKER 
1. Forskning 
Med fastlæggelsen af BIOMED 1-programmet (program for forskning i biomedicin og sundhed) 
under det tredie rammeprogram har flere end 6.00G forskerhold etableret et samarbejde inden 
for de 400 netværk, der er oprettet med henblik på at fremme samarbejdet mellem forskerhold 
i alle landene i Den Europæiske Union og Det Europæiske Økonomiske Samarbejdsområde og 
mellem komplementære discipliner med henblik på at tackle sundhedsproblemer, der er 
vanskelige at løse i en mere snæver kontekst. 
12 
Der er opnået betydelige fremskridt i bekæmpelsen af AIDS takket være samordningen af 
AIDS-forskningen i Fællesskabet. Svækkelsen af immunsystemet, som finder sted hos de HIV-
smittede, medfører i øvrigt, at "gamle" sygdomme, som i visse tilfælde allerede er 
medicinresisitente, bryder ud igen, og at der opstår opportunistiske kræftformer. 
I forbindelse med det specifikke program for forskning og teknologisk udvikling på det 
biomedicinske og sundhedsmæssige område er der lagt vægt på følgende områder. 
viro-immunologisk forskning, genetik, molekylær- og strukturbiologi i forbindelse med 
HIV og HIVs variabilitet; 
forskning, der kan bidrage til udvikling af en sikker og effektiv vaccine mod AIDS og 
til etablering af markører til evaluering af effektiviteten heraf og til overvågning af 
sygdommens udvikling; 
identificering, syntese og evaluering af antivirale komponenter og lægemidler mod 
AIDS; 
klinisk forskning, som er centreret omkring kliniske forsøg, behandling af AIDS og 
opportunistiske sygdomme i forbindelse hermed, herunder forskning, der har indflydelse 
på prognosen for og udviklingen af de pågældende sygdomme, samt behandlingens 
virkning; 
undersøgelser af værtsrespons, af patogenese, forsøgsmodeller og nye patologier samt 
af mekanismer ved resistens mod konventionelle behandlingsformer under hensyntagen 
til problemet med hospital sinfektioner. 
2. Fællesskabets og medlemsstaternes AIDS-politik i forhold til 
udviklingslandene 
Fællesskabets og medlemsstaternes AIDS-politik i forhold til udviklingslandene er koncentreret 
om støtte til: 
- gennemførelse af integrerede og effektive interventioner med henblik på at begrænse 
HIV-smittespredningen eller spredningen af andre seksuelt overførbare sygdomme 
gennem sex, blod eller perinatalt; 
hensyntagen til HIV/AIDS ved fastlæggelsen af sundhedspoltikker og andre sociale 
politikker, herunder især inddragelse af forebyggelses- og plejeaktiviteter i forbindelse 
med HIV, AIDS og seksuelt overførbare sygdomme på de forskellige niveauer i 
sundhedsplejen; 
definering af redskaber, der gør det muligt at evaluere den potentielle indvirkning af 
udviklingsprojekter på spredningen af HIV og AIDS; 
støtte til de offentlige myndigheder med henblik på evaluering af de potentielle 
samfundsøkonomiske virkninger af AIDS og med henblik på at sikre, at der tages hensyn 
til disse virkninger ved planlægning, navnlig gennem tilstrækkelige budgetbevillinger til 
de berørte sektorer. 
Der er blevet gjort en øget indsats for at koordinere de aktiviteter, der er planlagt under EF/AVS 
A ID S-programmet og de aktiviteter, der varetages af FN og i forbindelse med bilateral hjælp 
og*dette er sket gennem regelmæssige udvekslinger og en samordnet indsats (deltagelse i 
møderne i styringsudvalget for WHO's verdensomspændende program til bekæmpelse af AIDS 
og i det arbejde, der gøres af dette programs Task Force med henblik på at styrke 
koordineringen af de forskellige aktiviteter). 
13 
Kommissionen har endvidere organiseret en regelmæssig høring af medlemsstaternes eksperter. 
Den har i denne forbindelse, og på grundlag det arbejde, der er gennemført på ekspertplan, 
udarbejdet ôg vedtaget en meddelelse til Rådet, som definerer de grundlæggende principper og 
prioriterede strategier for den politik, der skal føres af Fællesskabet og medlemsstaterne på 
AIDS-området i udviklingslandene. Rådet (ministrene med ansvar for bistand til 
udviklingslandene) formulerede i maj 1994 en resolution om denne meddelelse. 
På det videnskabelige forskningsområde har EF/A VS AIDS-programmet bidraget til at forbedre 
balancen mellem den biomedicinske forskning og den samfundsøkonomiske forskning, til at 
styrke arbejdet i de nationale og regionale undervisningsinstitutioner i udviklingslandene og til 
øget og hurtigere anvendelse af forskningsresultaterne. 
3. Aktiviteter i forbindelse med forebyggelse og behandling af AIDS i den 
farmaceutiske sektor: 
I den farmaceutiske sektor fokuserer man på to aspekter i forbindelse med bekæmpelsen af 
AIDS: 
Det første er de bestemmelser, der har til formål i videst mulig udstrækning at sikre blod- og 
plasmaprodukter mod risikoen for virusspredning. Disse produkter har siden 1989 skullet leve 
op til bestemmelserne vedrørende fremstilling og markedsføring af farmeceutiske produkter. 
Europa-rådets og WHO's anbefalede regler vedrørende udvælgelse af og kontrol med donorer 
samt anvendelse af godkendte procedurer til behandling og fremstilling med henblik på om 
muligt at sikre mod spredning af virus er ligeledes blevet obligatoriske. Der er af udvalget 
vedrørende farmaceutiske specialiteter - hvor medlemsstaternes kompetente myndigheder er 
repræsenteret - blevet vedtaget henstillinger til producenterne om, at de sikrer deres produkter 
mod virusrisicien. En ekspertgruppe holder jævnligt møde med henblik på at evaluere 
sikkerhedssituationen for blodprodukter og på, eventuelt, at definere og foreslå de kompetente 
myndigheder supplerende foranstaltninger. 
Det andet aspekt vedrører hurtig tildeling af HIV/AIDS-medicin til de berørte patienter, 
efterhånden som denne bliver tilgængelig. I 1993 vedtog Rådet på forslag af Kommissionen 
bestemmelser til indførelse af et nyt centraliseret system til fri bevægelighed for farmaceutiske 
produkter. HIV/AID S-medicinen betragtes som et høj teknologi produkt og falder derfor ind under 
dette system, som omfatter en procedure, der gør det muligt hurtigt at gøre den tilgængelig i alle 
medlemsstaterne. 
VI. KONKLUSIONER 
Det skal understreges, at størstedelen af de projekter, der blev igangsat i 1993, på nuværende 
tidspunkt endnu ikke er afsluttet. Det er således i øjeblikket endnu ikke muligt at foretage en 
detaljeret evaluering af effekten af de gennemførte aktiviteter, hverken enkeltvis eller samlet. 
På nuværende tidspunkt er det kun muligt at beskrive, hvorledes aktionerne er blevet iværksat 
samt foretage en generel vurdering af programmets effekt og værdi. 
14 
Der er blevet gennemført aktiviteter på alle 10 aktionsområder under handlingsplanen. Hvis man 
sammenholder de udgifter, der er blevet afholdt i forbindelse med programmet i 1993 (bilag 2), 
med udgifterne for 1991-1992 (bilag II i dokument KOM(93) 42 endelig udgave), kan følgende 
bemærkes: 
1. Der er de samme forskelle med hensyn til antal finansierede projekter pr. aktion under 
planen og med hensyn til procentandelen af de afholdte udgifter i forhold til det samlede 
budget: 
a) Aktioner i forbindelse med forebyggelse, bistand og rådgivning tegnede sig for 
dne største procentdel af det samlede budget i 1993, således som det var tilfældet 
i 1991-1992. Aktioner vedrørende bistand og rådgivning tegnede sig i 1993 for 
en femtedel af det samlede budget og forebyggende aktioner for en fjerdedel, 
mens de i 1991-1992 hver især tegnede sig for 20%. 
b) Aktioner vedrørende beregning af omkostningerne i forbindelse med HIV/AIDS 
tegner sig fortsat for den mindste del af det samlede budget (2% i 1993 og 3% 
i 1991-1992). 
Forskelle med hensyn til iværksættelse af visse aktioner: 
a) Det er blevet fastslået, at aktionerne vedrørende informering og øget bevidst­
gørelse af den almindelige befolkning og af visse målgrupper er et af de vigtigste 
elementer i forbindelse med bekæmpelsen af HIV/AIDS. Dette er årsagen til, at 
disse aktioners procentandel af det samlede budget er blevet mere end fordoblet. 
Den er steget fra 6% i 1991-1992 til 14% i 1993. 
b) Procentandelen for aktioner vedrørende indsamling af oplysninger om HIV/AIDS 
er, selv om disse aktioner stadig er underrepræsenteret, steget fra 3 til 6% af det 
samlede budget. Dette skyldtes en udvidelse af dataindsamlingsnetværket, som 
indtil da frem for alt omfattede epidemiologiske data, til også at omfatte 
objektive indikatorer for effektiviteten af forebyggelseskampagner, hvis indhold 
der begynder at være konsensus om medlemsstaterne imellem. 
c) Budgetandelen for aktioner til fremme af menneskelige ressourcer er gået ned fra 
19% i 1991-1992 til 9% i 1993, selv om antallet af projekter er nogenlunde det 
samme (12 i 1991-1992, 10 i 1993). Dette skyldes i første række, at de projekter, 
der er blevet støttet på dette område, var mindre ambitiøse og dermed billigere, 
idet der blevet givet prioritet til aktioner "ude i marken". 
Der er sket ændringer med hensyn til de aktivitetstyper, der finansieres: 
a) Der er blevet afholdt færre konferencer og kongresser, således som det var ønsket 
af Det Rådgivende Udvalg. 15 i 1991-1992, som tegnede sig for 17% af det 
samlede budget, mod 7 projekter i 1993 og en budgetandel på 7%. 
b) Flere rundspørger og komparative undersøgelser, kun 5 i 1991-1992 og en 
budgetandel på 12% sammenlignet med 11 projekter og en budgetandel på 21% 
i 1993. 
15 
c) Der er ligeledes sket en fordobling af antallet af uddannelses- og 
forebyggelseskampagner: 6 i 1991-1992 svarende til en budgetandel på 10% og 
12 kampagner svarende til en budgetandel på 18% i 1993. 
De erfaringer, der blev gjort efter iværksættelsen af programmet i 1991 og 1992, gjorde det 
muligt at identificere en række praktiske områder, hvor resultaterne med dette program kan 
forbedres yderligere. 
Kommissionen har i 1993 bestræbt sig på at: 
gøre programmet mere åbent gennem: 
r * en systematisk evaluering af alle projekter, der forelægges Kommissionen 
af det rådgivende udvalg i overensstemmelse med den procedure, der er 
omhandlet i punkt III; 
* en komplet og detaljeret information fra dette udvalg om de projekter, der 
finansieres; 
træffe de foranstaltninger, der er nødvendige for at foretage en evaluering af 
virkningerne af de iværksatte arbejder og for at kunne sikre en bedre 
videreformidling af resultaterne af denne evaluering; 
samt på at: 
koncentrere sin indsats om visse områder. 
• * ved at forbedre gennemførelsen af de aktioner under programmet, der kun 
gav begrænsede resultater i 1991-1992; 
* ved kun at finansiere et begrænset antal små projekter og ved at prioritere 
de store projekter, der inddrager det størst mulige antal medlemsstater. 
På baggrund af det arbejde, der hidtil er udført i forbindelse med gennemførelsen af programmet 
"Europa mod AIDS", er Kommissionen overbevist om, at dette program har gjort det muligt at 
yde et værdifuldt bidrag til bekæmpelsen af AIDS. AIDS er fortsat en betydelig og voksende 
trussel i Europa, og Kommissionen har derfor i 1993 truffet de nødvendige foranstaltninger til, 
at de aktioner, der er iværksat inden for rammerne af "Europa mod AID S "-programmet, 
fortsættes i 1994 under hensyntagen til de erfaringer, der er gjort i forbindelse med den hidtidige 
gennemførelse af programmet. 
Det forhold, at traktaten om Den Europæiske Union, herunder særlig artikel 129, er trådt i kraft, 
er ensbetydende med, at Fællesskabet råder over de instrumenter, der er nødvendige for en 
fortsættelse af indsatsen mod AIDS inden for de generelle rammer for fællesskabsindsatsen på 
folkesundhedsområdet. Denne indsats kan kun fortsættes inden for rammerne af et flerårigt 
-program, hvis indhold kan ændres i overensstemmelse med en stadig evaluering af programmets 
gennemførelse. 
16 
BILAG I 
PROJEKTEVALUERINGSSKEMA 
1. Nummer på liste: 
2. Udvælgelseskriterier: 
Tydelighed m.h.t. opstil­
lede mål 
De beskrevne arbejds­
opgavers kohærens med 
de opstillede mål 
Den anvendte metodes 
kvalitet 
Opfølgnings- og evalue­
ringsmetode 
Resultatindsamlings­
metode 
Viden om emnet 
Aktionens overførlighed 
Nyskabelse 
Overlapning i forhold til 
igangværende projekter 
3. Generel vurdering: 
4. Foreslået finansie­
ring (procentandel af 
det samlede budget): 
5. Supplerende 
bemærkninger KATEGORI 
A B C D 
* 
17 
BILAG II 
PROGRAMFINANSIERINGSANALYSE 
PROJEKTKATEGORIER: I dette skema inddeles de finansierede projekter efter den pågældende aktivitetstype 
KATEGORI ANTAL PROJEKTER PROCENTANDEL AF DET 
SAMLEDE BUDGET (1) 
I. KONFERENCER og 7 7% 
KONGRESSER _ 
II. SEMINARER 5 4% 
WORK-SHOPPER 
MØDER 
III. RUNDSPØRGER 1J _____ 21% 
IV. EVALUERINGER/ 6 7% 
UNDERSØGELSER _ _ 
V. NETVÆRK 4_ 5% 
VI. TJENESTEYDELSER 
A. UDDANNELSE 2 1% 
B. PSYKOLOGISK OG SOCIAL 4 11% 
BISTAND -
C. PLEJE .. • • 
VII. INDSAMLING AF 4 8% 
OPLYSNINGER , 
VIII. UDDANNELSES- OG 12 18% 
FOREBYGGELSES-
KAMPAGNER _ 
IX. INFORMATION 12 _. _% 
I X. ANDET 1 5 1 4% 1 
PROJEKTER PR. AKTION: I dette skema inddeles de finansierede projekter efter, hvilken aktion under planen, de vedrører. 
Mange projekter vedrører mere end en enkelt aktion, og i disse tilfælde inddeles de efter, hvilken aktion de primært 
vedrører. 
AKTION ANTAL PROJEKTER PROCENTANDEL AF DET 
SAMLEDE BUDGET (1) 
1 6 ___% 
2 " H 14% 
___ 6 10% 
4_ 10 . 24% 
5 14 19% 
6 3_ 2% 
_ 7 : 4 6% 
8 W_ 9% 
; 9 6 4% 
10 2 3% 
I I ALT 72 1 100% 1 
(1) Afrundet procentandel 
18 
Antal AIDS-tilfælde hos voksne/unge* i de enkelte lande og i ae enkelte smittegrupper pr. 30. juni 1994 - Den Europæiske Union 
Land Homo-/ biseksuelle mænd Stofmisbrugere biseksuelle stofmisbrugere Blødere/pro-, blemer med blodkoagulering Personer, der , har fået 
i gi on Heteroseksuel kontakt Nosokomi-
infektioner ikke Andet/ i fastslået I ALT 
__ __ _. i_ _- __ -%. 
EU 
Belgien ___ 47„4 __L X_ JJ_ XH. DX __ X_ _____ JXI _n _8_ _a ___. 
Danmark _LQ5_ J2JL _i _X 14. -UL 31 XI _4- X_ _9_ 13,4 .__ AL _JS- 0__L 
Frankrig 14935 48,4 7317 ?3,7 J_X X5- _29_ X2. 1393 4691 JX_ ___ JL651 X_ 30830 
Tyskland 7859 ffln 1510 n_ -92. jQO 41S X_ X2_ _n ___ _n xa ___ AJ_ 11396 
Grækenland ____ _2X __ AX X_ __ _X __ 4_ JHQ. 10,6 __L JL_L 70 7 _-_. 
Irland JL_L 34,? _ZL 44,5 X& XL _X _J_ -4_ -LU- xm X3- ___ 
Italien 3314 14,6 14979 65,7 _Q_ _X XLL xa _63_ XI 7415 10,6 JKL 1074 AJL 77770 
Luxembourg _4. 54,3 14. 1£_ xa XX XL 12X -QLÛ. XX XL 
Nederlan-,rlf!np 2370 76,0 296 9,5 30 1,0 48 1,5 33 1,1 294 9,4 0.0 47 1,5 3118 
Portugal _6_ 34,6 _!_. 77,0 JQU_ XX -64. j_r _2£L 77,0 XÛ. f I f\ Xû- 1974 
Spanien 3899 iXl 16537 65,8 ___ Xi XZ2-xa. _2_ _o 7016 xa xui 1444 _X ____. 
Det Fore­nede Konge-_ge 6917 74,5 518 5,6 149 1.6 405 4,4 91 1,0 1098 11,8 0.0 105 1,1 9283 
Talt FIT I 471*1 I 18 Q 1 470SR h« 6 I 1ST1 1 7 1 7117 xa 74SS 1 71 1 177S4 I 11 7 I O 0 0 I nm I 4Q 10887? 
* 
** 
oplysning smittegrupper voksne/unge eller børn), 
lande 
19 
ISSN 0254-1459 
KOM(94) 525 endelig udg. 
DOKUMENTER 
DA os 
Katalognummer : CB-CO-94-548-DA-C 
ISBN 92-77-82569-3 
Kontoret for De Europæiske Fællesskabers Officielle Publikationer 
L-2985 Ioixembourg 
/*o